|  |
| --- |
| IZGLĪTĪBAS IESTĀDES VEIDLAPA |

**APSTIPRINU**

Izglītības iestāde   
direktors (paraksts\*) Vārds Uzvārds

**Profesionālās kvalifikācijas eksāmena programma**

Izglītības programma **RESTAURĀCIJA** (kods 33211031 )

Kvalifikācijas līmenis – **4. LKI**

**SASKAŅOTS**

Latvijas Nacionālais kultūras centrs

Kultūrizglītības nodaļas mākslas izglītības eksperte

(paraksts\*) Ilze Kupča

\* Dokuments ir parakstīts ar drošu elektronisko parakstu

2023

## Profesionālās kvalifikācijas eksāmena programma

**izglītības programmā „Restaurācija”**

ar specializāciju “Koka izstrādājumu restaurācija”

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības.
   2. Profesionālās kvalifikācijas eksāmens kārtojams valsts valodā.
2. **Eksāmena mērķis**

Pārbaudīt un novērtēt izglītojamā profesionālās kompetences kvalifikācijā “Restauratora asistents”.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**

Profesionālās kvalifikācijas eksāmena norise notiek vienā daļā. Eksāmens sastāv no teorētiskās un praktiskās daļas.

**5. Kvalifikācijas darba teorētiskā daļa**

Kvalifikācijas darba teorētiskās daļas minimālais apjoms bez pielikumiem ir 12 lapaspuses, to noformē atbilstoši „Norādījumiem profesionālās kvalifikācijas eksāmena teorētiskās daļas noformēšanai” (Pielikums Nr.1).

Kvalifikācijas darba teorētiskā daļa ietver **teorētisko pamatojumu**. Teorētiskā pamatojuma saturs *(dokumenta autors – izglītības iestāde – precizē atbilstoši konkrētās izglītības iestādes nosacījumiem)*:

* 1. Izvēlētā restaurācijas objekta apraksts un izpēte - stils, kompozīcija, sižets, konstrukcijas, uzraksti, autora paraksts vai zīmes, citas raksturīgas vai tipiskas pazīmes, kultūrvēsturiskās atsauces;

5.2. Restaurācijas darbu programma;

5.3. Izvēlēto darba metožu, darba gaitas, tehniskā risinājuma izvēles pamatojums;

5.4. Praktiskā darba izmaksu aprēķins;

5.5. Izglītojamā secinājumi par darba procesu un rezultātiem praktiski realizētā kvalifikācijas darba risinājumā;

5.6. Izmantotā literatūra un avoti;

Izmantoto avotu un literatūras sarakstā tiek uzrādīti visi profesionālās kvalifikācijas darba teorētiskajā daļā izmantotie avoti un publikācijas uz kuriem atsaucas autors, kā arī tie, kurus autors izstudējis darba sagatavošanas gaitā.

5.7. Pielikumi - restaurācijas pase (Pielikums Nr.2), darba dienasgrāmata, kurā uzrādīts veiktais process, tā ilgums un darba vadītāja paraksts un citi materiāli (pēc nepieciešamības).

1. **Kvalifikācijas darba praktiskā daļa**

Praktiskās daļas saturu veido profesionālās kvalifikācijas **darba realizācija, darba prezentācija** un **prezentācijas materiāli**:

* 1. Profesionālās kvalifikācijas **darba realizācija** *(dokumenta autors precizē darba specifiku atbilstoši konkrētās izglītības iestādes nosacījumiem un konkrēts kvalifikācijas specifikai);*

Darbam jāatbilst mērķim un uzdevumiem, kas atspoguļoti profesionālās kvalifikācijas darba teorētiskajā daļā, demonstrējot skaidrību un mērķtiecību to sasniegšanā.

6.2. Profesionālās kvalifikācijas **darba prezentācija** un **prezentācijas materiāli.**

Prezentācijā izglītojamais koncentrēti un skaidri iepazīstina ar darba ieceri, pielietoto metodiku, procesiem un rezultātiem, formulē secinājumus, balstoties uz prezentācijas materiāliem *(dokumenta autors precizē).* Atbild uz komisijas jautājumiem par savu darbu.

**7. Eksāmena norisei nepieciešamais aprīkojums, palīglīdzekļi un telpas**

Eksāmena norisei nepieciešamo aprīkojumu, palīglīdzekļus un telpas nodrošina izglītības iestāde. Eksāmena norisei nepieciešams *(dokumenta autors precizē atbilstoši iestādes nosacījumiem).*

**8. Vērtēšanas kārtība**

8.1. Profesionālās kvalifikācijas darba teorētisko pamatojumu izglītojamais izglītības iestādei iesniedz ne vēlāk kā septiņas darba dienas pirms eksāmena praktiskās daļas norises datuma digitālā formātā (pdf.), dokumenta nosaukumā ietverot izglītības iestādes nosaukumu, kvalifikācijas autora uzvārdu, darba nosaukumu.

8.2. Ar profesionālās kvalifikācijas darba teorētisko daļu profesionālā kvalifikācijas eksāmena komisija iepazīstas pirms profesionālās kvalifikācijas eksāmena praktiskās daļas norises.

8.3. Profesionālā kvalifikācijas eksāmena laikā izglītojamais izstrādāto kvalifikācijas darbu prezentē kontekstā ar izstrādātajiem prezentācijas materiāliem.

8.4. Ar profesionālās kvalifikācijas darba prezentācijas materiāliem profesionālā kvalifikācijas eksāmena komisija iepazīstas eksāmena praktiskās daļas norises laikā.

8.5. Profesionālās kvalifikācijas darba teorētiskā daļa ir pieejama kvalifikācijas eksāmena komisijai eksāmena praktiskās daļas norises laikā.

8.6. Profesionālās kvalifikācijas eksāmena pirmajā daļā un otrajā daļā profesionālās kvalifikācijas darba projekts un realizētais darbs - ir pieejams un apskatāms kvalifikācijas eksāmena komisijai eksāmena norises laikā *(dokumenta autors precizē atbilstoši konkrētās izglītības iestādes nosacījumiem).*

8.7. Pēc profesionālās kvalifikācijas eksāmena norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina eksaminācijas komisijas priekšsēdētājs.

8.8. Kopējais maksimāli iegūstamais punktu skaits 4.profesionālās kvalifikācijas līmenim ir 100 punkti.

8.9. Profesionālās kvalifikācijas eksāmena kopējais vērtējums sastāv no:

8.9.1. Profesionālās kvalifikācijas eksāmena teorētiskās daļas vērtējuma – 30 punktiem, kas ir 30% no kopīgā vērtējuma;

8.9.2. Profesionālās kvalifikācijas eksāmena praktiskās daļas vērtējuma – 70 punktiem, kas ir 70% no kopīgā vērtējuma.

8.10. Profesionālās kvalifikācijas eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4.profesionālās kvalifikācijas līmenim:

Vērtēšanas skala 4.profesionālās kvalifikācijas līmenim

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Vērtējums ballēs* | 1 | 2 | 3 | 4 | 5 | 6 | 7 | 8 | 9 | 10 |
| Izpildes līmenis % | 1-14 | 15-29 | 30-44 | 45-59 | 60-67 | 68-75 | 76-83 | 84-91 | 92-96 | 97-100 |

8.11. Profesionālās kvalifikācijaseksāmens tiek vērtēts atbilstoši vērtēšanas kritērijiem 10 ballu skalā, kur 10 – “izcili”, 9 – “teicami”, 8 – “ļoti labi”, 7 – “labi”, 6 – “gandrīz labi”, 5 – “viduvēji”, 4 – “gandrīz viduvēji”, 3 – “vāji”, 2 – “ļoti vāji”, 1 – “ļoti, ļoti vāji”.

8.12. Profesionālās kvalifikācijas eksāmena kopīgo vērtējumu sastāda punktu kopsumma, kuru iegūst, saskaitot kopā iegūtos punktus teorētiskās un praktiskās daļas vērtējumā atbilstoši desmit kvalifikācijas eksāmena vērtēšanas kritērijiem.

8.13. Profesionālās kvalifikācijas eksāmena kritēriju vērtēšanas skala nosakavērtējuma ballēs atbilstība iegūto punktu skaitam.

8.14. Profesionālās kvalifikācijas eksāmena vērtēšanas kritēriji *(dokumenta autors precizē atbilstoši izglītības programmas nosacījumiem)*:

|  |  |  |  |
| --- | --- | --- | --- |
|  | **Teorētiskā daļa** | | |
|  | Vērtēšanas kritēriji | | Iegūtie punkti  (norādīti maksimāli iegūstamie punkti**)** |
|  | **Teorētiskais pamatojums** | | |
| 1. | Mērķa formulējums.  Izvēlētā restaurācijas objekta apraksts.  Izvēlētā restaurācijas objekta izpēte. | | 10 |
| 2. | Restaurācijas darbu programma.  Terminu, valodas lietojums. Informācijas avotu lietojums.  Darba struktūras un noformējuma atbilstība prasībām. Rezultātu analīze un secinājumi. | | 10 |
| 3. | Izvēlēto darba metožu, darba gaitas, izgatavošanas tehnoloģijas /tehniskā risinājuma izvēles pamatojums;  Izmaksu aprēķini. Restaurācijas pase. Darba dienasgrāmata. | | 10 |
|  | **Praktiskā daļa** | | |
| 4. | Funkcionalitāte. | | 10 |
| 5. | Estētiskais risinājums. | | 10 |
| 6. | Materiālu izvēle. | | 10 |
| 7. | Tehnoloģiskā procesa risinājums. | | 10 |
| 8. | Tehniskā izpildījuma kvalitāte. | | 10 |
| 9. | Darba sarežģītības pakāpe un apjoms. | | 10 |
|  | **Prezentācija un prezentācijas materiāli** | | |
| 10. | Prezentācijas materiālu estētiskās kvalitātes. Darba procesa un rezultātu analīze. Prasme sniegt atbildes uz jautājumiem. |  | 10 |
|  | **Piešķirto punktu kopsumma:** | | **100** |

Pielikums Nr.1

**Norādījumi profesionālās kvalifikācijas darba teorētiskās daļas noformēšanai**

1. **Vispārīgās prasības**

Darbu noformē datorsalikumā uz A4 formāta papīra lapām, kuras apdrukā no vienas puses.

Lapu skaitīšanu sāk ar titullapu, taču uz titullapas numuru neraksta. Darbu aizstāvēšanai iesniedz iesietu.

**2. Profesionālās kvalifikācijas darba teorētiskās daļas struktūra**

2.1. Titullapa.

Uz titullapas jānorāda:

* + 1. Darba nosaukums;
    2. Autora vārds, uzvārds;
    3. Izglītības iestāde un izglītības programma;
    4. Iegūstamā kvalifikācija;
    5. Darba vadītāja vārds, uzvārds;

2.1.6. Darba izveides vieta un laiks.

2.2. Satura rādītājs.

Satura rādītājā iekļauj visu nodaļu un apakšnodaļu nosaukumus to numerācijas secībā un norāda atbilstošās lappuses numuru.

* 1. Darba anotācija.

Anotācijai jāsniedz vispārīgs priekšstats par darbu kopumā, sniedzot kopējo priekšstatu par to, neiedziļinoties detaļās.

* 1. Ievads.

Ievadā apraksta un analizē izvēlēto tēmu un tās aktualitāti, formulē ko autors vēlas izpētīt, uzzināt, kādas tehnoloģijas pielietot, kādu rezultātu panākt.

* 1. Nodaļas *(dokumenta autors precizē atbilstoši iestādes nosacījumiem).*
  2. Secinājumi.

Secinājumos apkopo darba galvenās atziņas.

Secinājumu daļu vēlams rakstīt tā, lai ikvienam, kas to lasa, būtu skaidrs kāds bija darba mērķis, kas sasniegts (vai nesasniegts). Vēlams aprakstīt kā darba realizācija palīdzēja (vai nepalīdzēja) atrast atbildes uz paša uzdotajiem jautājumiem.

* 1. Izmantotā literatūra un avoti.

Izmantoto avotu un literatūras sarakstā tiek uzrādīti visi profesionālās kvalifikācijas darba teorētiskajā daļā izmantotie avoti un darbi, uz kuriem atsaucas autors, kā arī tie, kurus autors izstudējis darba sagatavošanas gaitā.

* 1. Pielikumi.

1. **Teksts**

Datorsalikuma pamattekstam izmanto 12 lieluma burtus ar intervālu 1,5 starp rindiņām. Nodaļu un apakšnodaļu burtu lielums ir 14. Teksta attālums no lapas augšējās un kreisās malas – 30 mm, no labās un apakšējās malas – 20 mm. Rindkopas pirmo rindiņu sāk ar atkāpi. Rindkopas kārto bez atstarpēm.

Lappuses tiek numurētas, izņemot titullapu un satura rādītāju, kuri tiek ieskaitīti kopapjomā, bet netiek numurēti. Numerāciju veic ar arābu cipariem lapas apakšējās daļas vidū vai labajā pusē.

Katra nodaļa, apakšnodaļa jāsāk jaunā lappusē. Nodaļu nosaukumus raksta ar lielajiem burtiem, apakšnodaļu – ar mazajiem burtiem un lielo sākuma burtu treknrakstā. Aiz nosaukuma punktu neliek. Nosaukumos pārnesumus nelieto, tos nepasvītro. Nosaukumus centrē rindiņas vidū. Nosaukuma attālums no iepriekšējā un turpmākā teksta ir viena rinda.

Nodaļas numurē ar arābu cipariem un piešķirtos numurus raksta pirms nodaļas nosaukuma. Apakšnodaļas numurē attiecīgās nodaļas ietvaros ar diviem arābu cipariem: piemēram, pirmās nodaļas apakšnodaļu numuri būs 1.1., 1.2. utt. Apakšpunktu apzīmēšanai izmanto arābu ciparus ar apaļo iekavu aiz tiem, piemēram, 1), 2) utt. Tekstu aiz cipara ar iekavu raksta ar mazo burtu.

Ievadam, secinājumiem un priekšlikumiem, literatūras sarakstam un saturam numurus nepiešķir. Atsauci uz izmantoto literatūru un avotiem noformē, apaļajās iekavās norādot aiz citētā darba (citāti jāliek pēdiņās) kārtas numuru izmantotās literatūras sarakstā. Piemēram, (2) vai (3, 7, 11). Atsaucoties uz kādu noteiktu grāmatas lappusi, tā jānorāda aiz grāmatas citēšanas numura, piemēram: (4, 70. lpp.).

1. **Ilustrācijas, tabulas**

Darbā ievietoto ilustrāciju – fotogrāfiju, skiču, shēmu, grafiku, diagrammu u. tml. – apzīmēšanai izmanto vienu un to pašu terminu *attēls*. Attēli tiek numurēti nodaļas ietvaros un katram no tiem ir jābūt savam nosaukumam. Nosaukumu raksta ar maziem burtiem un lielo sākuma burtu, bez punkta nosaukuma beigās. Tekstā, kura ilustrēšanai izmantots attēls, attiecīgā vietā jādod atsauce uz to. Ja attēlam vajadzīgi paskaidrojumi, tos raksta zem nosaukuma. Tos atļauts rakstīt ar mazāka izmēra burtiem.

Piemērs - pirmajā nodaļā ievietotais trešais pēc kārtas attēls.

1.3.att. Attēla nosaukums.

Ja nodaļā ir tikai viena ilustrācija, tad to nenumurē, bet raksta tikai tās nosaukumu.

Darbā ievietotās tabulas tiek numurētas un katrai no tām jābūt savam nosaukumam. Tabulas nosaukumu raksta virs tabulas ar maziem burtiem un lielo sākuma burtu, bez punkta nosaukuma beigās. Tabulas numurē nodaļas ietvaros ar arābu cipariem. Tabulas numuru raksta labajā pusē virs tabulas nosaukuma. Tekstā attiecīgā vietā jādod atsauce uz tabulu.

Piemērs - pirmajā nodaļā ievietotas trešās pēc kārtas tabulas apraksts:

1.3. tabula

*Tabulas nosaukums*

|  |  |  |  |  |
| --- | --- | --- | --- | --- |
|  |  |  |  |  |

Ja darbā vai nodaļā ir tikai viena tabula, tad to nenumurē, bet raksta tikai tās nosaukumu.

**5. Pielikumi**

Dažādus palīgmateriālus, kas neiekļaujas darba pamatsaturā, pievieno darbam kā pielikumus ar kopīgu virsrakstu PIELIKUMI uz atsevišķas lapas. Katru pielikumu sāk ar jaunu lapu, lapas labajā augšējā stūrī norādot tā kārtas numuru, piemēram: 1. pielikums, 2. pielikums utt. Zem šī uzraksta nākamās rindiņas vidū, raksta pielikuma nosaukumu. Ja darbam ir viens pielikums, tad kopīgu virsrakstu neraksta un pielikumam numuru nepiešķir. Tekstā attiecīgā vietā jādod atsauce uz pielikumu.

* 1. Avotu un izmantotās literatūras saraksts.

Avotus un izmantoto literatūru bibliogrāfiski apraksta sarakstā, tos sarindo alfabēta secībā pēc autora uzvārda vai darba nosaukuma. Sarakstu ieteicams sākt ar latīņu alfabētā rakstītiem darbiem (latviešu, angļu, vācu u.c. valodās), pēc tam – kirilicā rakstītiem darbiem (krievu u.c. valodās). Aprakstīšanas pamatprincipi ir šādi:

* + 1. Grāmatām;

Autora uzvārds, vārds vai iniciālis. *Grāmatas nosaukums.* Izdošanas vieta: izdevniecība, izdošanas gads. Lappušu skaits vai citētā lappuse(s).

Piemērs

Gombrihs, E.H. *Mākslas vēsture.* Rīga: Zvaigzne ABC, 1997. 688 lpp.

Ja autoru skaits ir lielāks par trim, tad grāmatu apraksta pēc nosaukuma un ziņas par trim autoriem sniedz aiz nosaukuma. Informāciju par pārējiem autoriem aizstāj ar apzīmējumu “u.c.’’

Piemērs

*Svešvārdu vārdnīca.* Ašmanis, M., Bērziņa, E., Buiķe, M. u.c. Rīga: Norden AB, 2002. 799 lpp.

5.1.2. Rakstiem periodikā;

Autora uzvārds, vārds vai iniciālis.Raksta nosaukums. Izdevuma nosaukums, numurs vai izdošanas mēnesis, izdošanas gads, raksta ietverošās lappuses.

Piemērs

Vējš, V. Reklāma kā politika. *Dizaina studija,* Nr.20, 2009, 19.-21. lpp.

5.1.3. Rakstiem rakstu krājumos;

Autora uzvārds, vārds vai iniciālis.Raksta nosaukums. No: *Rakstu krājuma nosaukums.* Izdošanas vieta: izdevniecība vai izdevējs, izdošanas gads. Raksta ietverošās lappuses.

Piemērs

Lukševics, U. Mums patīk konkursi. No: *Kā rodas laba arhitektūra?* Rīga: Arhitektūras veicināšanas fonds, 2008, 78.- 87. lpp.

5.1.4. Interneta materiāliem.

Autora uzvārds, vārds vai iniciālis.*Publikācijas nosaukums.* Kvadrātiekavās norāde par elektroniskā resursa veidu. Kvadrātiekavās datums, kad interneta resurss skatīts. Piezīme par publikācijas pieeju internetā.

Piemērs

Arhitekta profesija Eiropā [tiešsaiste]. [Skatīts 22.11.2023]. Pieejams: https://www.fold.lv/2023/07/arhitekta-profesija-eiropa/

Pielikums Nr.2

**Restaurācijas pase**

**(ieteicamā forma)**

Gads un datums, kad /darbs nodots restaurācijā/ - /restaurācija pabeigta/

Restaurators /vārds, uzvārds, apliecības nr./

Uzņēmums /firma, muzejs, u.c. - pilns nosaukums/

Inventāra nr. /kas priekšmetam dots muzejā, kolekcijā, kultūras pieminekļu sarakstā/

Reģistrācijas nr. /priekšmetam dots restaurācijas darbnīcas darba žurnālā/

**OBJEKTA NOSAUKUMS**

**1.KATALOGA ziņas par restaurējamo objektu**

autors

datējums

materiāls

tehnika

izmēri

izmaiņas kataloga ziņās, kas noskaidrojušās restaurācijas procesā /ja nav, tad norādīt to, ka nav/

Īpašnieks /vai lietotājs/, glabāšanās vieta /ja privātīpašums, tad var neuzrādīt/

Objekta īss apraksts /stils, kompozīcija, sižets, konstrukcijas, uzraksti, autora paraksts vai zīmes, citas

raksturīgas vai tipiskas pazīmes/

**2. Īsas ziņas par objekta vēsturi un iepriekšējo restaurāciju** /norādot avotu – muzeja inventāra kartīte,

grāmata, žurnāls, arhīva materiāls u.c./

**3. Objekta tehniskais stāvoklis pirms restaurācijas** /norādot uz laboratoriskajiem pētījumiem, veiktajām

zondāžām un citiem datiem; vides raksturojums, atsaucoties uz iepriekš veiktajiem pētījumiem/

**4. Izpētes dati, kas izmantoti restaurācijas programmas sastādīšanā**

**5. Restaurācijas uzdevums**

**6. Restaurācijas kvalifikācijas novērtēšanas padomes lēmums** /atreferēt, norādot datumu, protokola nr./

Restaurācijas uzdevuma izmaiņas darba gaitā, norādot uz restaurācijas padomes lēmumu /datums, protokola

nr.; ja nav, norādīt, ka nav bijis/

**7. Restaurācijas procesu apraksts**, to pamatojums, /metode, receptūra, tehnoloģija, materiāli, instrumenti;

obligāti jāuzrāda procesu ilgums, atkārtoti veiktā procesa pamatojums, pārtraukšanas pamatojums; kurā procesa brīdī izdarīta fotofiksācija; līdzdalībnieki – citi restauratori, izpētes veicēji/

**8. Restaurācijas padomes lēmums** par veikto darbu /norādot datumu, protokola nr./

**9. Rekomendācijas** darba glabāšanai, uzturēšanai, kopšanai

**10. Pielikumi**:

10.1.Foto /saraksts ar komentāru – pirms, procesā, pēc; ja fotografē fragmentu pirms, tad tam jābūt arī pēc

restaurācijas; izmēri ne mazāki par 9 x 13 cm; ja fotogrāfijas nav līmētas, aizmugurē jābūt foto

anotācijai. Visiem sējumā iekļautajiem fotoattēliem ir jābūt kvalitatīviem, ar augstu izšķirtspēju un skaidri saskatāmām detaļām, izdrukātiem uz kvalitatīva un ilgtermiņā noturīga papīra. Tekstu paskaidrojošus attēlus var iekļaut aprakstā, bet izvērstu foto dokumentāciju ar numerāciju, detalizētām anotācijām ieteicams iekļaut pēc teksta daļas./

10.2. Shēmas /saraksts/

10.3. Kartogrammas /saraksts/

10.4. Laboratoriskās izpētes protokoli un citas materiāli tehnisko datu lapas

10.5.Citi

Restaurators /paraksts/

Restaurācijas darba vadītājs vai konsultants /paraksts/

datums

*Piezīmes:*

*1. Pasē vēlams sniegt atbildes uz visiem jautājumiem, saglabājot jautājumu secību.*

*2. Objekta izmēri uzrādāmi centimetros, shēmas un plāni – mērogā.*

*3. Taisnajās iekavās norādītais ir tikai paskaidrojumi pases aizpildīšanai.*

*4. Ja restaurācijas procesā piedalās vairākas personas /restauratori/, Komisijai iesniedzamā pase var atspoguļot tikai atsevišķu fragmentu vai daļu restaurāciju, tomēr jābūt atsaucei uz kopējo restaurācijas procesu.*